ટર્બિનેટર હરભજન સિંહના લગ્ન થતા જ ટીમ ઇન્ડિયામાં લગ્નની મોસમની શરૂઆત થઇ ગઇ છે. જ્યાં રોહિત શર્મા પોતાની મંગેતર રિતીકા સાથે ડિસેમ્બર મહિનામાં લગ્ન કરવાના છે. ત્યાં જ યુવરાજ સિંહ પણ દિવાળીની આસપાસ લગ્ન કરવાના છે, તેવી ચર્ચાએ જોર પકડ્યું છે. પરંતુ આ બધા સમાચારોની વચ્ચે હવે એક આશ્ચર્યજનક સમાચાર આવી રહ્યાં છે. જી હા, ટીમ ઇન્ડિયાની ટેસ્ટ ટીમના કેપ્ટન અને સારા બેટ્સમેન વિરાટ કોહલી અને બોલીવુડ એક્ટ્રેસ અનુષ્કા શર્મા 23 જાન્યુઆરીએ લગ્ન કરવાના છે.